**Farské oznamy**

**Prvá pôstna nedeľa rok C (6. 3. 2022)**

|  |  |  |
| --- | --- | --- |
| Pondelok |  | 18.00 |
| Utorok |  | 7.00 |
| Streda |  | 18.00 |
| Štvrtok |  | 7.00 |
| Piatok |  | 17.00 |
| Sobota |  | 16.00 Oblazov |
| Nedeľa | Druhá pôstna nedeľa | 8.00 a 10.30 |

Dnes o 15.00 vás pozývam pomodliť sa krížovú cestu.

Povzbudzujem k podpore pomoci pre Ukrajinu a zároveň ďakujem za vami už preukázanú pomoc či už osobne alebo cez obecný úrad v Kotešovej. Po rozhovore s p. starostom, ktorý v prípade potreby bude povzbudzovať ku konkrétnej pomoc v koordinácii s Okresným úradom v Bytči ako ste počuli v obecnom rozhlase. Taktiež sme v kontakte s diecéznou charitou a budeme reagovať na ich potreby a môžeme sa neskôr pripojiť k materiálnej a potravinovej zbierke. Ak by niekto mohol poskytnúť ubytovanie utečencom, je to veľmi vznešená pomoc. Taktiež chcem povzbudiť k intenzívnej modlitbe a pôstu. Mária hovorí, že modlitbou a pôstom možno zastaviť i vojny, prijmime s dôverou tieto jej slová. Pre vážnosť situácie chcem vyhlásiť na budúcu nedeľu zbierku, ktorú by sme venovali na účet Slovenskej katolíckej charity určenej pre Ukrajinu SK93 1100 0000 0029 4546 3097 VS 380.

Dnes je celoslovenská Zbierka na Charitu. Humanitárna pomoc a podpora Charity je v tomto naliehavom čase poskytovaná matkám s deťmi z Ukrajiny, ktorí utiekli, popri tom naďalej slúži ostatným núdznym bez rozdielu. Pridajme sa ku konkrétnym skutkom milosrdenstva cez ruky Diecéznej charity Žilina. Možnosti podporiť zbierku na www.charitaza.sk, plagátoch, letákoch. Ďakujeme!

Žilinský biskup Mons. Tomáš Galis **od 6. marca 2022, odvoláva dišpenz od povinnosti zúčastniť sa svätej omše v nedeľu a prikázaný sviatok a** povzbudzuje všetkých veriacich, aby sa vrátili k osobnej nábožnej účasti na svätých omšiach a k prijímaniu sviatostí, pričom naďalej starostlivo dodržiavali stále platné protipandemické opatrenia.

Svätý Otec František nás pozýva zapojiť sa do spoločného tzv. synodálneho počúvania a hľadania ciest, aby sme sa v Cirkvi navzájom inšpirovali. Všetky informácie nájdete www.dcza.sk alebo www.synoda.sk, kde nájdete témy a okruhy otázok. Pozývame vás zapojiť sa a povedať/napísať v spoločenstvách alebo aj individuálne na zilina@synoda.sk.

Dnes poobede do 18.00hod. budeme mať otvorený kostol, pozývam vás prísť sa pokloniť Pánu Ježišovi v Eucharistii.

V stredu o 18.00 pozývam deti s rodičmi na detské sv.omše.

Sv. omša v piatok bude bývať o 17.00hod. a pred jej začatím sa budeme modliť krížovú cestu o 16.15 hod.

Pozývam na stretnutie birmovancov v piatok 11.3. o 18.30hod. na farský úrad. Komu je možné nechať sa pretestovať, prosím, aby to urobil.

Vzadu na stolíku si môžete zakúpiť za 1 euro časopis Naša žilinská diecéza.

Chcem sa poďakovať za vaše modlitby, obety, finančnú podporu našej farnosti i na farský účet, za upratovanie, výzdobu kostola, robenie nástenky, internetový prenos a na budúci týždeň prosím o upratovanie skupinu č. 1.